als_Latn dik_Latn sag_Latn
Program për bashkëpunim kulturor ndërmjet Maqedonisë dhe Shqipërisë për vitiet 2015-2020
Ministret e Kulturës së Maqedonisë dhe Shqipërisë, Elizabeta Kançeska-Milevska dhe Mirela Kumbaro, dje në Tiranë nënshkruan Program për bashkëpunim në fushën e kulturës mes ministrive të dy vendeve, për periudhën 2015-2020.
Siç kumtoi Ministria e Kulturës, Kançeska-Milevska dhe Kumbaro kanë shprehur kënaqësi nga raportet në fushën e kulturës dhe u dakorduan se me nënshkrimin e Programit për bashkëpunim kulturor hapen shumë mundësi të reja për shkëmbim të projekteve mes institucioneve.
“Në takim u bë fjalë edhe për zhvillimin e projekteve të përbashkëta konkrete nga fusha e trashëgimisë kulturore dhe bashkëpunimit tejkufitar, të cilat mund të ofrohen për financimin nga fondet IPA në kuadër të ndihmës aktuale financiare nga Bashkimi Evropian. Gjithahstu, është dakorduar që në periudhën e ardhshme të formohet edhe një grup i përbashkët ekspert për restaurimin dhe konceptimin e ekspozitës së përbashkët etnologjike në Muzeun e alfabetit të gjuhës shqipe në Manastir, ku është prezantuar një segment i rëndësishëm i historisë shqiptare”, kumtoi Ministria e Kulturës.
Në takim, në të cilin ka marrë pjesë edhe sekretari shtetëror në Ministrinë e Kulturës, Behixhudin Shehapi, dy ministret kanë arritur marrëveshje edhe për mbështetje më të madhe të aktiviteteve kulturore të maqedonasve që jetojnë në Republikën e Shqipërisë.
“Kançeska – Milevska, koleges së saj shqiptare ia prezantoi edhe projektin për mbështetje të botuesve të huaj dhe e theksoi rëndësinë nga përkthimi i veprave të rëndësishme maqedonase, të cilat do të gjendeshin para lexuesve të publikut në Republikën e Shqipërisë. Ministrja e Kulturës e theksoi edhe bashkëpunimin mes dy vendeve në fushën e veprimtarisë botuese dhe përkujtoi se botuesit nga Maqedonia tradicionalisht prezantohen në Panairin ndërkombëtar të librit në Tiranë”, informoi Ministria dikasteriale.
Kançeska-Milevska e ka njoftuar Kumbaron edhe me investimet e shumta të Qeverisë së Republikës së Maqedonisë në fushën e kulturës, mes të cilave edhe projekti për rikonstruksionin e Teatrit Shqiptar në Shkup, përfundimi i plotë i të cilit pritet nga fundi i këtij viti.
“Në takim është theksuar edhe bashkëpunimi i mirë mes institucuoneve nga fusha e kulturës në dy vendet, sidomos mes Agjencisë për Film të Republikës së Maqedonisë dhe Teatrit Nacional të Filmit në Shqipëri, të cilët kanë aktivitete të vazhdueshme në drejtim të shkëmbimit të përvojave, diturisë dhe praktikave, të cilat kontribuojnë për zhvillimin e veprimtarisë së filmit. Në periudhën e ardhshme planifikohet edhe vazhdim i bashkëpunimit mes dy vendeve për bashkëprodhim përmes parimit të reciprocitetit”, thuhet në kumtesën e Ministrisë së Kulturës.
als_Latn als_Latn als_Latn als_Latn als_Latn als_Latn als_Latn als_Latn